CELEX: 32022D0995
Language: ro
Date: 2022-06-24 00:00:00
Title: Decizia (PESC) 2022/995 a Consiliului din 24 iunie 2022 privind măsuri restrictive având în vedere acțiunile Rusiei de destabilizare a situației în Ucraina

24.6.2022   
               
               
                  RO
               
               
                  Jurnalul Oficial al Uniunii Europene
               
               
                  LI 167/3
               
            
         DECIZIA (PESC) 2022/995 A CONSILIULUI
         din 24 iunie 2022
         privind măsuri restrictive având în vedere acțiunile Rusiei de destabilizare a situației în Ucraina
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 31 iulie 2014, Consiliul a adoptat Decizia 2014/512/PESC (1) privind măsuri restrictive având în vedere acțiunile Rusiei de destabilizare a situației în Ucraina.
                  
               
                     (2)
                  
                  
                     La 3 iunie 2022, Consiliul a adoptat Decizia (PESC) 2022/884 (2), care a modificat Decizia 2014/512/PESC și a introdus măsuri restrictive suplimentare de suspendare a activităților de difuzare în Uniune sau direcționate către Uniune ale anumitor canale mass-media menționate la punctul 4 din anexa la Decizia (PESC) 2022/884. În temeiul articolului 1 punctul 14 din Decizia (PESC) 2022/884, aplicabilitatea unor astfel de măsuri în ceea ce privește unul sau mai multe dintre aceste canale mass-media face obiectul unei noi decizii a Consiliului.
                  
               
                     (3)
                  
                  
                     După examinarea cazurilor respective, Consiliul a concluzionat că măsurile restrictive menționate la articolul 4g din Decizia 2014/512/PESC ar trebui să se aplice începând cu 25 iunie 2022 în ceea ce privește toate entitățile menționate la punctul 4 din anexa la Decizia (PESC) 2022/884,
                  
               ADOPTĂ PREZENTA DECIZIE:
         
            Articolul 1
            Măsurile menționate la articolul 4g din Decizia 2014/512/PESC se aplică începând cu 25 iunie 2022 în ceea ce privește toate entitățile menționate la punctul 4 din anexa la Decizia (PESC) 2022/884.
         
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 24 iunie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  Decizia 2014/512/PESC a Consiliului din 31 iulie 2014 privind măsuri restrictive având în vedere acțiunile Rusiei de destabilizare a situației în Ucraina (JO L 229, 31.7.2014, p. 13).
         
            (2)  Decizia (PESC) 2022/884 a Consiliului din 3 iunie 2022 de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina (JO L 153, 3.6.2022, p. 128).